204:: Ciències socials:: Cultura:: Medi ambient:: El blog de les publicacions de la Generalitat:: Llibreria en línia de la Generalitat:: Cercador de publicacions
"...la revista European Public Mosaic (EPuM) té per objectiu contribuir al debat internacional sobre la gestió pública.
De caire divulgatiu, íntegrament en anglès, l'EPuM vol consolidar-se com un canal de transferència d'informació i coneixement amb altres referents de països europeus i s'adreça especialment a professionals de l'Administració i de la gestió de serveis públics."
Extret del post sobre European Public Mosaic (EPuM).
Les comunitats musulmanes presents a Catalunya desenvolupen ritus col·lectius en un context minoritari i de diàspora.
Aquesta monografia, resultat del treball d'investigació dut a terme entre els anys 2007 i 2010 en el marc de l'Inventari del Patrimoni Etnològic de Catalunya, ressegueix el cicle anual festiu musulmà.
Se centra en el cas de col·lectius procedents del Marroc, Pakistan i Senegal, posant especial atenció en les quatre principals celebracions (el dejuni durant el mes del ramadà, la festa del sacrifici, la commemoració del martiri d'Alí i la festa del naixement del profeta Muhàmmad), com a estratègia per poder observar com uns col·lectius heterogenis en molts sentits interactuen en contextos socials determinats mitjançant la pràctica ritual.
Primera gran retrospectiva dedicada a l'artista Ismael Smith, mort l'any 1972 en l'oblit quasi total després de 12 anys d'internament forçós en un sanatori mental de Nova York.
La força transgressora de les obres de Smith i el mateix caràcter del personatge, que com la seva producció va estar sempre lluny de qualsevol convencionalisme, són segurament la causa d'aquesta absència massa llarga en circuits i institucions oficials.
Realitzada pel MNAC amb la voluntat de recuperar i reivindicar artistes desplaçats pels cànons de la historiografia més convencional, aquesta exposició conté una selecció que mostra el millor de Smith com a escultor i dibuixant però també com a gravador o exlibrista, i permetrà comprovar fins a quin punt la qualitat i l'interès de la seva obra mereixen aquest reconeixement.
La salvaguarda del patrimoni religiós català durant la Guerra Civil Espanyola
Recull de les ponències presentades a la III Jornada Museus i Patrimoni de l'Església a Catalunya, organitzada pel Museu Episcopal de Vic, el Museu de Lleida i el Museu d'Art de Girona el 20 de novembre de 2015, adreçada a museòlegs, historiadors, historiadors de l'art, arqueòlegs, gestors del patrimoni, investigadors i interessats en general.
La jornada reflexionà al voltant de les accions de salvaguarda del patrimoni religiós català dutes a terme per diferents agents (institucionals i particulars) durant la Guerra Civil Espanyola (1936-1939).
Recull d'una sèrie d'articles de diferents poetes i crítics júniors on reflexionen i parlen sobre els poetes i referents vius de la poesia catalana actual, els nostres sèniors.
La Institució de les Lletres Catalanes ha impulsat l'edició d'aquesta publicació, i ha ampliat la nòmina d'autors i articulistes, per oferir un volum singular de diàleg poètic intergeneracional.
Aquesta guia vol divulgar amb detall els valors naturals, culturals i turístics de la Reserva Nacional de Caça de l'Alt Pallars que, amb 81.772 hectàrees de superfície, és la reserva nacional de caça més gran de Catalunya situada als Pirineus catalans occidentals, a cavall de les comarques del Pallars Sobirà i l'Alt Urgell.